CELEX: 62014CN0461
Language: el
Date: 2014-10-07 00:00:00
Title: Υπόθεση C-461/14: Προσφυγή της 7ης Οκτωβρίου 2014 — Ευρωπαϊκή Επιτροπή κατά Βασιλείου της Ισπανίας

22.12.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 462/16
            
         Προσφυγή της 7ης Οκτωβρίου 2014 — Ευρωπαϊκή Επιτροπή κατά Βασιλείου της Ισπανίας
   (Υπόθεση C-461/14)
   (2014/C 462/25)
   Γλώσσα διαδικασίας: η ισπανική
   
      Διάδικοι
   
   
      Προσφεύγουσα: Ευρωπαϊκή Επιτροπή (εκπρόσωποι: G. Wilms και D. Loma-Osorio Lerena)
   
      Καθού: Βασίλειο της Ισπανίας
   
      Αιτήματα
   
   Η προσφεύγουσα ζητεί από το Δικαστήριο:
   
               —
            
            
               Να αναγνωρίσει ότι το Βασίλειο της Ισπανίας παρέβη τις υποχρεώσεις που υπέχει από το άρθρο 3 της οδηγίας 85/337/ΕΟΚ (1) όπως τροποποιήθηκε από τις οδηγίες 97/11/ΕΚ (2) και 2003/35 (3) για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον, το άρθρο 4, παράγραφος 4, της οδηγίας 2009/147/ΕΚ (4) περί της διατηρήσεως των αγρίων πτηνών έως τις 29 Ιουλίου 2008, ημερομηνία κατά την οποία ορίσθηκε ο οικότοπος ως ΖΕΠ, και το άρθρο 6, παράγραφος 2, της οδηγίας 92/43/ΕΚ (5) για τη διατήρηση των φυσικών οικοτόπων καθώς και της άγριας πανίδας και χλωρίδας, από την προαναφερθείσα ημερομηνία ορισμού του οικοτόπου ως ΖΕΠ.
            
         
               —
            
            
               Να καταδικάσει το Βασίλειο της Ισπανίας στα δικαστικά έξοδα.
            
         
      Ισχυρισμοί και κύρια επιχειρήματα
   
   Η υπό κρίση υπόθεση αφορά κατά βάση το σχέδιο της νέας σιδηροδρομικής γραμμής υψηλής ταχύτητας μεταξύ Σεβίλλης και Αλμερίας, τμήματα «Marchena-Osuna I», «Marchena-Osuna II» και «Variante de Osuna», και της ενδεχόμενης εσφαλμένης εφαρμογής από τις ισπανικές αρχές των διατάξεων της οδηγίας περί εκτιμήσεως των επιπτώσεων στο περιβάλλον, της οδηγίας για τα άγρια πτηνά και της οδηγίας για τους οικότοπους. Η Επιτροπή συνήγαγε το συγκεκριμένο συμπέρασμα λόγω των πιθανών επιπτώσεων των έργων και της μεταγενέστερης λειτουργίας του εγκάρσιου σιδηροδρομικού άξονα της Ανδαλουσίας ο οποίος διασχίζει τη ζώνη ειδικής προστασίας πτηνών (ZEΠ) Campiñas de Sevilla, επιπτώσεις που, κατά την Επιτροπή, δεν εκτιμήθηκαν επαρκώς.
   
      (1)  Οδηγία 85/337/ΕΟΚ του Συμβουλίου, της 27ης Ιουνίου 1985, για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (ΕΕ L 175, σ. 40).
   
      (2)  Οδηγία 2009/147/ΕΚ του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, περί της διατηρήσεως των αγρίων πτηνών (ΕΕ L 20, σ. 7).
   
      (3)  Οδηγία 2003/35/ΕΚ του Ευρωπαϊκού Κοινοβουλίου και του Συμβουλίου, της 26ης Μαΐου 2003, σχετικά με τη συμμετοχή του κοινού στην κατάρτιση ορισμένων σχεδίων και προγραμμάτων που αφορούν το περιβάλλον και με την τροποποίηση όσον αφορά τη συμμετοχή του κοινού και την πρόσβαση στη δικαιοσύνη, των οδηγιών 85/337/ΕΟΚ και 96/61/ΕΚ του Συμβουλίου (ΕΕ L 156, σ. 17).
   
      (4)  Οδηγία 2009/147/ΕΚ του Ευρωπαϊκού Κοινοβουλίου και του Συμβουλίου, της 30ής Νοεμβρίου 2009, περί της διατηρήσεως των αγρίων πτηνών 2009/147/ΕΚ (ΕΕ L 20, σ. 7).
   
      (5)  Οδηγία 92/43/ΕΟΚ του Συμβουλίου, της 21ης Μαΐου 1992, για τη διατήρηση των φυσικών οικοτόπων καθώς και της άγριας πανίδας και χλωρίδας (ΕΕ L 206, σ. 7).